OpenLLM-France/wikimedia huggingface dataset:
# Hubbard (Ohio)

Hubbard és una ciutat dels Estats Units a l'estat d'Ohio. Segons el cens del 2000 tenia 8.284 habitants.

## Demografia

Segons el cens del 2000, Hubbard tenia 8.284 habitants, 3.456 habitatges, i 2.322 famílies. La densitat de població era de 927,1 habitants per km².
Dels 3.456 habitatges en un 28% hi vivien nens de menys de 18 anys, en un 53,7% hi vivien parelles casades, en un 10,2% dones solteres, i en un 32,8% no eren unitats familiars. En el 30% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,99.
Per edats la població es repartia de la següent manera: un 23,2% tenia menys de 18 anys, un 7,6% entre 18 i 24, un 26,2% entre 25 i 44, un 24,7% de 45 a 60 i un 18,3% 65 anys o més.
L'edat mediana era de 40 anys. Per cada 100 dones de 18 o més anys hi havia 85,1 homes.
La renda mediana per habitatge era de 34.657 $ i la renda mediana per família de 42.077 $. Els homes tenien una renda mediana de 34.572 $ mentre que les dones 25.052 $. La renda per capita de la població era de 19.838 $. Aproximadament el 5,3% de les famílies i el 8,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hubbard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
* ↑ «Geographic Comparison Table- Hubbard». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Lletra grotesca

La lletra grotesca (o lletra de pal sec o antiga) és una de les quatre famílies fonamentals o estils amb què se solen agrupar els diferents tipus de lletra. Els estils o famílies fonamentals es defineixen segons l'ast o traç principal (element necessari) i la gràcia o el traç terminal (elements decoratius). La classificació de Thibaudeau de les famílies fonamentals (és la més coneguda i sintètica) en distingeix 4 segons el dibuix de l'ast i de la gràcia: la romana antiga (Garamond, Plantin...), la romana moderna (Century, Bodoni), l'egípcia (Rockwell, Clarendon...) i la de pal sec o grotesca (Futura, Helvètica…)

## Referències

* COSTA, Joan; FITÉ, Ricard; MESTRES, Josep M.; OLIVA, Mireia. Manual d'estil. La redacció i l'edició de textos. Barcelona: EUMO, Universitat de Barcelona, Universitat Pompeu Fabra, Associació de Mestres Rosa Sensat, 1996. Pàg. 89 i 90.
# Rineloricaria daraha

Rineloricaria daraha és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 20,1 cm de longitud total.

## Distribució geogràfica

Es troba al Brasil.

## Referències

* ↑ Bleeker P. 1862-1863. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Vol. II. Siluroïdes, Chacoïdes et Hétérobranchoïdes. Amsterdam. Atlas Ichthyol. v. 2. 1-112.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Rapp Py-Daniel, L.H. & Fichberg, I. 2008. A new species of Rineloricaria (Siluriformes: Loricariidae: Loricariinae) from rio Daraá, rio Negro basin, Amazon, Brazil. Neotropical Ichthyology, 6 (3): 339-346.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S. A. (1986). Historical biology of the loricariid catfishes: phylogenetics and functional morphology. Unpublished D. Phil. Thesis, The University of Chicago, Chicago, Estats Units. 290 pp.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# El violí vermell (programa de ràdio)

El violí vermell és un programa setmanal de ràdio de música de cinema que s'emet per Catalunya Música, des del 2 d'abril del 2008. El seu realitzador i presentador és Xavier Cazeneuve, historiador i especialista en música de cinema. Aquest espai va començar sent una secció de Blog de nit, un altre programa de ràdio de la mateixa emissora, durant la temporada 2006/2007. Durant els mesos de juliol i agost del 2007 es van emetre set capítols d'una hora, com a programa d'estiu, i l'abril de l'any següent s'integrava en la graella de programació de l'emissora.
El nom del programa prové de la traducció catalana del títol d'una pel·lícula de l'any 1998, dirigida per François Girard, amb música de John Corigliano, que va guanyar l'Oscar de Hollywood a la millor banda sonora per aquest film.
Durant molts anys El violí vermell es va emetre els divendres a la nit, de 23 a 24 h. Des de la temporada 2017/2018, s'ofereix els diumenges de 13 a 14 h. Tots els programes emesos fins ara es poden recuperar per internet, a través del web de Catalunya Ràdio/Catalunya Música.
Al llarg dels 10 primers anys d'emissió s'han emès més de 450 programes. Les temàtiques han estat diverses: espais dedicats a compositors, a història de la música de cinema, a bandes sonores concretes, miscel·lànies que vinculaven temes no cinematogràfics amb fragments de música de cinema, aspectes de la música cinematogràfica, etc.

## Referències

* 1 2 «El primer capítol d'El violí vermell, dedicat a Benjamin Britten». Catalunya Ràdio, 02-04-2008. [Consulta: 13 juliol 2018].
* ↑ «Blog 'El violí vermell'». Catalunya Música, 2007. [Consulta: 13 juliol 2018].
* ↑ «IMDB The Red Violin» (en anglès). [Consulta: 13 juliol 2018].
* ↑ «Graella de Catalunya Música, temporada 2017/2018». Catalunya Música. [Consulta: 13 juliol 2018].
* ↑ «El violí vermell fa 10 anys». Catalunya Ràdio, 28-03-2018. Arxivat de l'original el 2018-07-14. [Consulta: 13 juliol 2018].

## Enllaços externs

* Pàgina web
* Àudios de tots els programes
# Locus

* Per a altres significats, vegeu «Locus de control».
Un locus (loci, en plural, en llatí literalment “lloc”) és en genètica una posició fixa d'un gen en un cromosoma. Un ADN codificat en un locus que conté un gen és anomenat al·lel. La llista ordenada de locis coneguts per a un genoma particular és anomenada mapa genètic. El mapeig genètic és un procés de determinació d'un locus per a un tret biològic en particular. Les cèl·lules diploides i poliploides els cromosomes de les quals tenen els mateixos al·lels en algun locus són anomenades homozigots, mentre que les que tenen al·lels diferents són anomenades heterozigots.
La paraula fou introduïda per Thomas Hunt Morgan qui fou el primer a establir el lligament genètic dels gens situats sobre un mateix cromosoma, és a dir que l'herència genètica (locus) formaven part d'un element físic (cromosoma). D'aquesta manera es posava en contradicció la tercera llei de Mendel o de la independència dels caràcters.
Viccionari
# Helios/Montesa 2501

El motor Helios/Montesa 2501, va ser un motor fabricat per Aviación General S.A., que equipava a uns avions, RPV (Remotedly Pilot Vehicle, Vehicle Pilotat Remotament), fabricats a Espanya.

## Història

L'empresa Aviación General S.A., que va néixer a Madrid en 1979, es va presentar a un concurs del Ministeri de Defensa d'Espanya, per equipar a un avió RPV, amb un motor desenvolupat per ella mateixa, en col·laboració de la Càtedra de Motors Alternatius de l'Escola Tècnica Superior d'Enginyers Aeronàutics, amb la particularitat que els cilindres provenien de la marca de motocicletes Montesa.
Crec recordar que el model era el Cappra VF 250, i una forta semblança amb el motor Rotax 500. Aquest motor es va exposar al Saló de l'Automòbil de Barcelona.

## Vegeu també

* Arquitectura dels motors de pistó
* Llista de motors d'aviació fabricats a Espanya

## Referències

* ↑ Miguel Vidal, Ricard. El Motor de Aviación de la A a la Z. Barcelona: L'Aeroteca, 2008, p. 34. ISBN 84-612-7902-6.

## Bibliografia

* Miguel Vidal, Ricard. El Motor de Aviación de la A a la Z. Barcelona: L'Aeroteca, 2008. ISBN 84-612-7902-6.
# Ros

* No s'ha de confondre amb ross.
«ROS o Ros» té aquests significats:
Viccionari
# Eleccions legislatives noruegues de 2005

Les eleccions legislatives noruegues de 2005 se celebraren el 12 de setembre de 2005 a Noruega per a renovar els 169 membres del Storting, el parlament del país. Durant aquestes eleccions es van escollir representants per a quatre escons més que a les eleccions legislatives anteriors. Es va poder votar anticipadament entre el 10 d'agost i el 9 de setembre de 2005.
Les eleccions van ser guanyades per l'oposició de centreesquerra Coalició Roja i Verda, que va obtenir 87 escons. No obstant això, en nombre de vots, l'elecció va ser molt més tancada. Els tres partits de la coalició de centreesquerra van obtenir 48,8% dels vots, mentre que els vots combinats dels partits de dreta arriben a 49,2%. Així Jens Stoltenberg fou nomenat primer ministre de Noruega
La discrepància en els resultats ve de la forma com s'assignen els escons a les regions, que avantatja les regions més grans de la part nord del país, on l'esquerra va guanyar i penalitza les regions agrícoles del sud, on l'esquerra és més feble.

## Resultats

Escons :
| Partits | # | % | ± % | # | ± |
| Partit Laborista Noruec (Det norske Arbeiderparti) | 862,757 | 32.7 | +8.4 | 61 / 169 | 18 |
| Partit del Progrés (Fremskrittspartiet) | 582,284 | 22.1 | +7.4 | 38 / 169 | 12 |
| Partit Conservador (Høyre) | 372,008 | 14.1 | −7.1 | 23 / 169 | 15 |
| Partit Socialista d'Esquerra (Sosialistisk Venstreparti) | 233,069 | 8.8 | −3.7 | 15 / 169 | 8 |
| Partit Democristià (Kristelig Folkeparti) | 178,889 | 6.8 | −5.6 | 11 / 169 | 11 |
| Partit de Centre (Senterpartiet) | 171,124 | 6.5 | +0.9 | 11 / 169 | 1 |
| Partit Liberal (Venstre) | 156,081 | 5.9 | +2.0 | 10 / 169 | 8 |
| Aliança Electoral Roja (Rød Valgallianse) | 32,365 | 1.2 | 0.0 | 0 / 169 | = |
| Partit Costaner (Kystpartiet) | 21,946 | 0.8 | −0.9 | 0 / 169 | 1 |
| Partit dels Pensionistes (Pensjonistpartiet) | 13,559 | 0.5 | -0.2 | 0 | 0 |
| Partit d'Unitat Cristiana (Kristent Samlingsparti) | 3,865 | 0.1 | -0.2 | 0 | 0 |
| Partit Ambiental Els Verds (Miljøpartiet De Grønne) | 3,652 | 0.1 | 0.0 | 0 | 0 |
| Els Demòcrates (Demokratene) | 2,706 | 0.1 | - | 0 | - |
| Llista d'Oposició a l'Avortament (Abortmotstandernes Liste) | 1,932 | 0.07 | - | 0 | - |
| Partit Comunista de Noruega (Norges Kommunistiske Parti) | 1,066 | 0.04 | -0.03 | 0 | 0 |
| Partit Reformista (Reformpartiet) | 727 | 0.03 | - | 0 | - |
| Partit del Poble Sami (Sámeálbmot bellodat, Samefolkets Parti) | 660 | 0.03 | -0.01 | 0 | 0 |
| Partit Popular Liberal (Det Liberale Folkeparti) | 213 | 0.01 | 0.0 | 0 | 0 |
| Aliança Republicana Noruega (Norsk Republikansk Allianse) | 94 | 0.00 | - | 0 | - |
| Partit Unitat de la Cervesa (Pilsens Samlingsparti) | 65 | 0.00 | - | 0 | - |
| Partit de la Societat (Samfunnspartiet) | 43 | 0.00 | 0.0 | 0 | 0 |
| Total 2,639,105 | 100% | 100% | 100% | 169 | 169 |

## Referències

* (noruec) Resultats oficials del web del Parlament noruec, stortinget.no
# Vana

Vana o Wanna fou un petit estat tributari protegit de l'Índia, a l'agència de Kathiawar, prant de Jhalawar, presidència de Bombai, governat per rajputs jhales. El 1881 la població era de 3.494 habitants però el 1901 era només de 2.749 habitants. Estava format per tres pobles amb sis tributaris separats. La superfície era de 62 km². Els ingressos s'estimaven en 26.000 rupies de les quals 3.981 eren pagades com a tribut repartit entre el govern britànic (3710) i el nawab de Junagarh (271).

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885. 
Viccionari
# Matinera de capell

La matinera de capell (Malacopteron affine) és un ocell de la família dels pel·lorneids (Pellorneidae).

## Hàbitat i distribució

Habita boscos, clars i matolls de les terres baixes al sud de Tailàndia, Malaia, Sumatra, illes Banyak, Bangka i Borneo.

## Referències

* ↑ «Matinera de capell». Cercaterm. TERMCAT, Centre de Terminologia. Rev. 20/12/2021(català)
# James Fargo

James Fargo, nascut el 14 d'agost de 1938 a Republic, Washington, Estats Units, és un director i productor estatunidenc.

## Filmografia

Filmografia:

### Com a director

* Harry l'Executor (The Enforcer 1976)
* Caravans (1978)
* Dur de pelar (Every Which Way but Loose) (1978)
* A Game for Vultures 1979
* Forced Vengeance (Forced Vengeance 1982)
* Tales of the Gold Monkey (sèrie de televisió 1982)

### Com a productor

* Jaws (Jaws, 1975)
* Gable and Lombard (1976)
* El bandoler Josey Wales (The Outlaw Josey Wales, 1976)

### Com a actor

* Riding the Edge 1989: Tarek

## Referències

* ↑ «Biografia de James Fargo». The New York Times.
* ↑ «Filmografia de James Fargo». The New York Times.
# Ruscarius creaseri

Ruscarius creaseri és una espècie de peix pertanyent a la família dels còtids.

## Descripció

* Fa 7,6 cm de llargària màxima.

## Hàbitat

És un peix marí, demersal i de clima subtropical.

## Distribució geogràfica

Es troba al Pacífic oriental central: des de Carmel Bay (costa central de Califòrnia, els Estats Units) fins a la costa central de la Baixa Califòrnia (Mèxic).

## Observacions

És inofensiu per als humans.

## Referències

* ↑ Jordan D. S. & Starks E. C., 1895. The fishes of Puget Sound. Proc. Calif. Acad. Sci. (Ser. 2) v. 5. 785-855.
* ↑ Hubbs, C. L., 1926. Descriptions of new genera of cottoid fishes related to Artedius. Occasional Papers of the Museum of Zoology University of Michigan Núm. 170: 1-16.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Eschmeyer, W.N., E.S. Herald i H. Hammann, 1983. A field guide to Pacific coast fishes of North America. Houghton Mifflin Company, Boston, Estats Units. 336 p.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.

## Bibliografia

* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1980. A list of common and scientific names of fishes from the United States and Canada. Am. Fish. Soc. Spec. Publ. (12)1-174.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Elif Gökalp

Elif Gökalp (París, 31 de gener de 1972) és una cantant d'òpera turca. És soprano.
Nascuda a França, va rebre classes de cant a les universitats de Gazi i Bilkent i al conservatori de la Universitat de Hacettepe a Ankara. Treballa des de 1995 a la TRT i entre 1996 i 2003 va ser professora i va dirigir el Cor Infantil Polifònic de la Radio d'Ankara de TRT. L'any 2019, va fer el seu debut internacional en el Festival Internacional de Musica de Mersin, cantant en companyia del pianista-compositor turc Can Atilla.

## Referències

* ↑ «ELİF GÖKALP | Ankaraca'Z» (en turc), 03-04-2019. [Consulta: 24 febrer 2020].
* ↑ klasiknotlari.com. «Klasik M�zik Notlar� - Klasik M�zik Solisti». [Consulta: 24 febrer 2020].
* ↑ «Mersin Uluslararası Müzik Festivali'nin programı belli oldu» (en turc). [Consulta: 24 febrer 2020].

## Vegeu també

* Leyla Gencer
* Selena Öztaner

## Enllaços externs

* Elif Gökalp: Sometimes I feel like a motherless child
* Elif Gökalp cantant
# Luis Barcala Cervantes

Luis Barcala Cervantes (Madrid, 31 d'octubre de 1863 - Santomera, 10 de juny de 1936) fou un enginyer de camins i polític espanyol, diputat a les Corts Espanyoles durant la restauració borbònica

## Biografia

Treballà com a Director General d'Obres Públiques al Ministeri de Foment d'Espanya i posseïa nombroses terres al Baix Segura. El 1907 va dirigir el diari La Iberia d'Oriola i s'afilià al Partit Liberal. Fou elegit diputat pel districte d'Oriola per la fracció de Manuel García Prieto a les eleccions generals espanyoles de 1918, amb suport del grup Solidaridad Oriolana, impulsada per Francesc Cambó. Però a les de 1919 fou escollit novament, aquesta vegada dins les llistes del Partit Conservador (ciervista). A les de 1920, però fou derrotat pel conservador Jesús Urríos Pérez.
Té un carrer dedicat a Oriola i una plaça dedicada a Santomera (Múrcia). El seu besnet, Luis Barcala Sierra, es va convertir el 19 d'abril de 2018 en alcalde d'Alacant.

## Referències

* Javier Paniagua Fuentes i J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.59. ISBN 9788495484802.
* Fitxa del Congrés dels Diputats (castellà)
# Isoperla pawlowskii

Isoperla pawlowskii és una espècie d'insecte plecòpter pertanyent a la família dels perlòdids present a Bulgària, Txèquia, Eslovàquia, Alemanya, Hongria, Romania i els territoris de l'antiga República Federal Socialista de Iugoslàvia. En el seu estadi immadur és aquàtic i viu a l'aigua dolça, mentre que com a adult és terrestre i volador.

## Referències

* ↑ Banks, Ent. News. 1906. 17:175. «Enllaç».
* ↑ uBio (anglès)
* ↑ Wojtas, Bull. Soc. Sci. Lett. Lodz. 1961. 12(21):1
* ↑ Catalogue of Life (anglès)
* ↑ uBio (anglès)
* ↑ DEpository: a Web repository of information about the Metazoa of Germany (anglès)
* ↑ Tibor Kovács, Data to the Hungarian distribution of Plecoptera II. Folia Historico Naturalia Musei Matraensis. 2009. 33: 103–108] (anglès)
* ↑ GBIF (anglès)
* 1 2 Plecoptera Species File (Version 1.1/4.0) (anglès)

## Bibliografia

* Illies, 1966. Das Tierreich 82:415.
* Zwick, P., 1973. Das Tierreich 94:249.

## Enllaços externs

* PESI (anglès)
* Perlodidae Species Listing (anglès)
# Francesc Riumalló i Caralt

Francesc Riumalló i Caralt (Arbúcies, la Selva, 10 de novembre de 1896 - 22 de desembre de 1955) fou un músic de cobla. La seva producció musical comprèn música religiosa, caramelles, cançó, danses per a cobla, corals i sardanes, algunes de les quals van assolir un èxit massiu.
Sempre va demostrar no obstant afecció a la música tot i que no tenia antecedents musicals a la família, el seu pare era lleter. Als deu anys va rebre les primeres lliçons de Francesc Vilaró i ben aviat va interpretar flautí i tible. com la majoria de músics de l'època no podia viure només de la música i muntà un petit taller d'elaboració de taps de suro.
Va seguir amb els estudis de piano, i després harmonia i composició amb el mestre Josep Comelles i Ribó, deixeble d'Enric Granados, fins que el 1915 va ser nomenat organista de la parròquia de Sant Quirze (càrrec que va ocupar durant 40 anys). L'any 1918 va fundar la cobla orquestra Unió Arbucienca de la qual va ser director i instrumentista de piano i tible fins al 1939 quan es va dissoldre. La seva tasca musical a la vila va ser molt activa, amb mostres com ara la creació del grup Cants rítmics amb el qual va implantar el sistema educacional de Joan Llongueres. També va participar en les caramelles amb peces pròpies dels Cors de Clavé i sardanes que ell componia.
L'any 1952, per a poder donar sortida a aquests alumnes, formà una orquestrina amb el nom L'Arbucienca que tocava en festes locals i en les poblacions de l'entorn. Aquest conjunt acabà les seves activitats el 1955, quan ell es posà malalt.

## Referències

* Carles Riera, Josep Maria Serracant, Josep Ventura Diccionari d'autors de sardanes i de música per a cobla Girona: SOM, 2002

## Enllaços externs

* Llista de sardanes a Sardanista.cat
# Hazard (Kentucky)

Hazard és una població dels Estats Units a l'estat de Kentucky. Segons el cens del 2000 tenia 4.806 habitants.

## Demografia

Segons el cens del 2000, Hazard tenia 4.806 habitants, 1.946 habitatges, i 1.266 famílies. La densitat de població era de 264,3 habitants/km².
Dels 1.946 habitatges en un 30,2% hi vivien nens de menys de 18 anys, en un 42,9% hi vivien parelles casades, en un 18,3% dones solteres, i en un 34,9% no eren unitats familiars. En el 31,7% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,88.
Per edats la població es repartia de la següent manera: un 21,9% tenia menys de 18 anys, un 8,5% entre 18 i 24, un 28% entre 25 i 44, un 23,9% de 45 a 60 i un 17,7% 65 anys o més.
L'edat mediana era de 39 anys. Per cada 100 dones de 18 o més anys hi havia 82,3 homes.
La renda mediana per habitatge era de 20.690$ i la renda mediana per família de 27.226$. Els homes tenien una renda mediana de 34.398$ mentre que les dones 22.386$. La renda per capita de la població era de 14.782$. Entorn del 30,9% de les famílies i el 30,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hazard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Hazard». American Fact Finder. Oficina del Cens dels Estats Units, 12-01-2010.
# Santiago Pérez

Santiago Pérez és el nom dels següents personatges:
* Santiago Pérez de Arenillas (1739 - 1797), bisbe de Girona.
* Santiago Pérez de Manosalbas, president de Colòmbia entre 1874 i 1876.
* Santiago Pérez Alonso, atleta espanyol especialista en marxa atlètica (2008)
* Santiago Pérez Fernández (1977-), ciclista espanyol.